Robert Cvek

Robert Cvek (* 6. január 1979, Krnov) je český šachový veľmajster (GM). Tento titul získal v roku 2007. Jeho súčasný rating ELO (marec 2020) je 2491. Jeho najvyšší rating ELO dosiahol hodnoty 2563, a to v máji roku 2012. Patrí medzi TOP 15 českých šachistov.

V českej šachovej extralige hrá za prestížny 1. Novoborský šachový klub. S týmto tímom opakovane extraligu vyhral a v roku 2013 s ním získal zlatú medailu v Európskom pohári klubov.

Reprezentoval Česko na šachovej olympiáde v Turíne v roku 2006.

Narodil sa v Krnove, v súčasnosti však býva v Ostrave.

 Referencie 

Kategória:Osobnosti z Krnova
Kategória:Českí šachisti
Kategória:Šachoví veľmajstri